Cine europeu hui i demà al Port de Sagunt en Estiu a la Fresca
02 d’agost 2021

![Imagen 1](/media/5pahcva0/99-c_noselodigasanadie.jpg)![Imagen 2](/media/lc5kdtj0/99-c_la-reina-victoria-y-absul.jpg)

La Delegació de Festes i Cultura Popular ha organitzat per a hui i demà la projecció de dos pel·lícules europees dins de la programació d’Estiu a la Fresca al Port de Sagunt. Les entrades són debades i es poden aconseguir en servientradas fins a les 14.30 hores del dia de la projecció.

  

Esta nit, a partir de les 22 hores, els jardins del Casino AHM acolliran la projecció de la pel·lícula britànica La reina y Abdul (2017), del director Stephen Frears. Este film està protagonitzat per Judi Dench, Ali Fazal i Eddie Izzard i té una duració d’una hora i 52 minuts. Segons Filmaffinity, Abdul Karim, conegut com El Munshi, es va convertir en el secretari personal i confident durant els últims anys de vida de la reina, la qual cosa no va ser ben rebuda dins de la Casa Reial.

  

Per altra banda, demà, dimecres 3 d’agost, també als jardins del Casino i a les 22 hores, li tocarà el torn al thriller francès No se lo digas a nadie (2006), del director Guillaume Canet. Té una duració de dos hores i 5 minuts i està protagonitzada per François Cluzet, André Dussollier i Kristin Scott Thomas. Està basada en la novel·la Tell No One, de l’escriptor estatunidenc Harlan Coben.

  

Es prendran per part de l'organització totes les mesures sanitàries de prevenció enfront de la Covid-19. Així mateix, el públic assistent ha de complir igualment amb les mesures de prevenció, amb les següents condicions: ús obligatori de màscara, gel hidroalcohòlic a l'entrada, no fumar, vapear, menjar o beure (a excepció d'aigua), estar asseguts en els seus seients i mantindre la distància de seguretat entre no convivents.

​  

  

​

*   [](http://www.facebook.com/sharer.php?u=https://aytosagunto.es/va/actualitat/cine-europeu-hui-i-dema-al-port-de-sagunt-en-estiu-a-la-fresca/ "Facebook")
*   [](http://twitter.com/share?url=https://aytosagunto.es/va/actualitat/cine-europeu-hui-i-dema-al-port-de-sagunt-en-estiu-a-la-fresca/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cine-europeu-hui-i-dema-al-port-de-sagunt-en-estiu-a-la-fresca/ "Linked In")
*   [](mailto:?body=https://aytosagunto.es/va/actualitat/cine-europeu-hui-i-dema-al-port-de-sagunt-en-estiu-a-la-fresca/)